section_heading: Povratak u Nizozemsku i smrt
paragraph_text: Godine 1923. Louis Couperus smjestio se u De Steegu, blizu Rhedena, u kući koju je dobio od prijatelja i obožavatelja gdje je u srpnju 1923. u šezdesetoj godini života preminuo od pleuralne upale pluća i trovanja krvi. Kratko prije toga - 4. lipnja - proglašen je Vitezom Reda Nizozemskog Lava. Kremiranju u Velsenu nazočio je veliki broj poklonika. Njegov pepeo je godinu dana kasnije položen na groblju Oud Eik en Duinen u Den Haagu ispod spomenika u obliku slomljenog stupa. Pepeo njegove supruge položen je do njegovog nakon njene smrti 1960. godine.